O femeie, în vârstă de 48 de ani, a condus un autoturism pe DJ 609, dinspre localitatea Hezeriș înspre municipiul Lugoj, iar la intersecția cu DN 6 – centura Lugojului, mașina condusă de aceasta a intrat în coliziune cu o autoutilitară, condusă de un bărbat în vârstă de 45 de ani, care circula regulamentar. În urma impactului, autoturismul a fost proiectat într-o altă autoutilitară, condusă de un bărbat în vârstă de 55 de ani. Șoferița a fost rănită și a fost transportată la spital în vederea acordării de îngrijiri medicale. Conducătorii auto au fost testați cu aparatul etilotest, iar rezultatele au fost negative. În cauză a fost întocmit un dosar penal sub aspectul săvârșirii infracțiunii de vătămare corporală din culpă.